open-index/open-wikipedia-markdown huggingface dataset:
Myxinoidea

* *[[incertae sedis]]*
** *Myxinikela*
** *Gilpichthys*
* Famlien Myxinidae

**Myxinoidea** er en orden av kjeveløse fisk som omfatter familien slimåler og et par lite kjente fossile arter. Fossilfunnene er fra Mazon Creek i Illinois i USA. Slimåler er mye uten noen forbeinede deler og fossiliseres dårlig, men fossilene av *Myxinikela* og *Gilpichthys* har tentativt blitt plassert i Myxinoidea. De to fossilene er små. åleaktige dyr med et sideveis tannapparet og i den grad det er mulig å fastslå tentakler i stedet for øyne, og likner derved sterkt på dagens slimåler. Mazon Creek-fomasjonen er fra sent Karbon og viser at slimålene har endret seg svært lite på de siste 300 millioner år og sannsynligvis representerer en gammel linje, ikke er en «degenerert» linje av de tilsynelatende mer avanserte niøyene.

## Referanser


## Eksterne lenker
*
Gjengangere (film)

***Gjengangere*** er en norsk fengselsfilm fra 2017 regissert av Leon Bashir.

## Handling
Filmen handler om den yrkeskriminelle mannen Josef som har tilbrakt mesteparten av livet sitt i fengsel. Når hans yngre bror dør som en konsekvens av hans livsstil, raner han en bank og havner i fengsel igjen. Bak låste dører møter han den meget yngre «Chris». Josef gjør sitt beste for å oppdra den naive unggutten som stadig vekk trekkes tilbake den kriminelle verden.

## Skuespillere

## Amanda-nominasjoner
Regissør og manusforfatter Leon Bashir spilte selv en av hovedrollene i filmen, og ble nominert til en Amandapris i kategorien «Beste mannlige hovedrolle». Skuespilleren Kim Sørensen ble nominert til en Amandapris i kategorien «Beste mannlige birolle» for sin rolle som den iskalde og voldelige forbryteren «Lille-Hitler».

## Referanser




## Eksterne lenker
* Gjengangeres offisielle nettsted
* 
*
Riverdale

***Riverdale*** er en amerikansk TV-serie basert på rollefigurene fra Archie Comics, som har blitt sendt på The CW siden 26. januar 2017. Seriens handling foregår i en amerikansk småby kalt Riverdale. 
## Hovedroller
*KJ Apa som Archie Andrews
*Lili Reinhart som Betty Cooper
*Camila Mendes som Veronica Lodge
*Cole Sprouse som Jughead Jones
*Marisol Nichols som Hermione Lodge
*Madelaine Petsch som Cheryl Blossom
*Ashleigh Murray som Josie McCoy (sesong 1–4)
*Mädchen Amick som Alice Cooper
*Luke Perry som Fred Andrews (sesong 1–3)
*Mark Consuelos som Hiram Lodge (sesong 2–)
*Casey Cott som Kevin Keller (sesong 2–)
*Skeet Ulrich som F. P. Jones (sesong 2–5); tilbakevendende (sesong 1)
*Charles Melton som Reggie Mantle (sesong 3–) tilbakevendende (sesong 1)

## Referanser


## Eksterne lenker
*
Jenji Kohan

**Jenji Kohan** (født 5. juli 1969 i Los Angeles, California) er en amerikansk TV-produsent og forfatter. Hun er best kjent som skaperen av dramakomedie-seriene Orange is the New Black (Netflix) og Weeds (Showtime). Hun har siden midten av 1990-tallet vært forfatter og produsent på en rekke kjente TV-show. Kohan har etablert seg som en av de mest spennende og nyskapende TV-produsentene på 2000-tallet, og viser et sterkt samfunnsengasjement gjennom seriene hun skriver og produserer.

Hun er nominert til ni Emmy-awards for forskjellige TV-show. I 1997 Vant hun en Emmy som produsent for komiserien «Tracey Takes On…». I 2014 vant hun Producers Guild of America Award for beste komiserie for Orange is the New Black.

## Filmografi
* 1994: The Fresh Prince of Bel-Air – forfatter av en episode: "Stop Will! in the Name of Love" 
* 1996: Boston Common – forfatter av episoden "Relationship of Fools" 
* 1996–1999: Tracey Takes On… – forfatter og produsent  
* 1997: Mad About You – produsent og forfatter for episodene "The Recital" og "Astrology" 
* 1998: Sex and the City – forfatter for episoden "The Power of Female Sex" 
* 2000: Gilmore Girls – produsent for 12 episoder 
* 2002: Will & Grace – forfatter for episoden "Fagel Attraction" 
* 2002: My Wonderful Life (TV-film) – forfatter og produsent 
* 2004: The Stones – forfatter og produsent  
* 2005–2012: Weeds – skaper, forfatter og produsent (102 episoder)   
* 2009: Ronna & Beverly (TV-film) – forfatter og produsent 
* 2010: Tough Trade (TV-film) – skaper, forfatter og produsent 
* 2013–d.d.: Orange is the New Black – skaper, forfatter og produsent 
* 2015: The Devil You Know – skaper, forfatter og produsent 
* 2017: GLOW – produsent

## Referanser


## Eksterne lenker
* 
* 
*  'Orange' Creator Jenji Kohan: 'Piper Was My Trojan Horse'
*  Q&A: Jenji Kohan on nudity, racism and homosexuality in Orange is the New Black
Helge Hansen

**Helge Hansen** (født 1936) er en tysk general, som var sjef for Hæren fra 1992 til 1994 og øverstkommanderende for NATOs styrker i Sentral-Europa fra 1994 til 1996.

## Familie

Helge Hansen er sønn av Ottomar Hansen, som også var general i det tyske (da vesttyske) forsvaret Bundeswehr, og barnebarn av general Karl Hansen.

## Karriere

Han ble ansatt som yrkessoldat i Bundeswehr i 1957, ble utdannet offiser og ble løytnant i 1959. Han studerte senere ved NATO Defense College. Etter dette jobbet han som stabsoffiser i Forsvarsdepartementet. I 1977 ble han oberst og forflyttet til NATO-hovedkvarteret i Brunssum i Nederland, der han tjenestegjorde som stabsoffiser. Deretter ble han avdelingsleder for militærpolitikk i Forsvarets overkommando, Führungsstab der Streitkräfte.

Fra 1982 til 1984 var han avdelingsleder for militærpolitikk ved Forbundsrepublikken Tysklands delegasjon til NATO i Brussel. Etter dette ble han i 1985 forfremmet til generalmajor og overtok kommandoen over 1. panserdivisjon. I 1987 ble han generalløytnant og sjef for 3. korps. I 1990 ble han forflyttet til NATOs hovedkvarter for Europa, Supreme Headquarters Allied Powers Europe i Mons i Belgia, der han var stedfortredende stabssjef for planlegging og operasjoner til 1992.

Fra 28. februar 1992 til 21. mars 1994 var han sjef for Hæren. I 1994 ble han forfremmet til full general og ble øverstkommanderende for NATOs styrker i Sentral-Europa, med hovedkvarter i Brunssum, og etterfulgte da Henning von Ondarza. Han gikk av med pensjon i mars 1996.

Etter at han gikk av med pensjon har han undervist i «operativ krigskunst» og «operativ planlegging» ved NATO-skolen i Oberammergau i Bayern. Han har også vært *Senior Mentor* ved den britiske Joint Services Command and Staff College, Canadian Forces College og Führungsakademie der Bundeswehr. I 2003 ble han æresdoktor i militærvitenskap ved Royal Military College of Canada. Han er medlem av rådet i Stiftung Gedenk und Frieden i Volksbund Deutsche Kriegsgräberfürsorge. I 1999 var han medlem av Weizsäcker-utvalget som gav råd om den fremtidige organiseringen av Bundeswehr.

## Utmerkelser
* Ehrenkreuz der Bundeswehr i gull (Vest-Tyskland)
* General Heusinger-prisen (Vest-Tyskland) (1969)
* Kommandør av Ordre national du Mérite (Frankrike) (1988)
* Kommandør av Legion of Merit (USA) (1993)
* Kommandør av Æreslegionen (Frankrike) (1995)
* Stort fortjenstkors av Forbundsrepublikken Tysklands fortjenstorden (Tyskland) (1995)
* Storkors av Kroneordenen (Belgia) (1996)
* Det nederlandske forsvarets hederstegn i gull (Nederland) (1996)
* Æresdoktor i militærvitenskap ved Royal Military College of Canada (2003)

## Referanser


## Litteratur
* Dermot Bradley, Heinz-Peter Würzenthal, Hansgeorg Model: *Die Generale und Admirale der Bundeswehr, 1955–1999. Die militärischen Werdegänge* (*Deutschlands Generale und Admirale*. Del 6b). Bind 2, 1: *Gaedcke – Hoff*. Biblio-Verlag, Osnabrück 2000, ISBN 3-7648-2562-6, s. 234–236.
Spodistes batesi

***Spodistes batesi*** er bille som hører til familien skarabider (Scarabaeidae). De blir plassert i underfamilien hornbiller (Dynastinae).

## Utseende
En middelsstor til stor (opptil 40 millimeter), bred, nokså flat, brunlig hornbille. Særlig hannene kan minne om små versjoner av de store artene i slekten *[[Dynastes]]*, men er ikke i nær slekt med disse. Kroppen er nokså bred, kroppsbygningen temmelig spinkel til hornbiller å være. Kroppen er mer eller mindre tett kledt med gulgrå bestøvning og ser matt ut. Hannen har et langt horn på hodet, kløvet i spissen, som danner en klype mot et nedoverkrummet horn på pronotum. Hos hunnene er pronotum dekket av store punktgroper, bestøvningen mindre tett. Beina er forholdsvis slanke, leggen på forbeinet med tre korte, men skarpe tenner.

## Utbredelse
Arten er kjent fra Mexico, Costa Rica og Panama.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Agaocephalini Burmeister, 1847 
******* Slekten *[[Spodistes]]* Burmeister, 1847
******** ***Spodistes batesi*** Arrow, 1902

## Kilder
* Dynastidae du monde- nettside om arten

## Eksterne lenker
* 
* 
* Bilde av arten
Multistars 2016

**Multistars 2016** ble arrangert i Firenze 28. og 29. april 2017. Multistars er et internasjonalt, årlig mangekampmesterskap som inngår i IAAF Combined Events Challenge. 

Det konkurreres i tikamp for menn og sjukamp for kvinner. 

### Resultater menn

Henrik Holmberg deltok også, men fullførte ikke konkurransen. Han løp kun 100 meter. 



### Resultater kvinner



## Eksterne lenker
* Resultater menn
* Resultater kvinner
Henning von Ondarza

**Henning von Ondarza** (født 17. november 1933) er en tysk general, som var sjef for Hæren fra 1987 til 1991 og øverstkommanderende for NATOs styrker i Sentral-Europa fra 1991 til 1994.

## Bakgrunn
Ondarza er en gammel spansk adelsslekt. Oldefaren Ulpiano de Ondarza (1832–1893) var skipsreder i Bilbao og flyttet senere til Hamburg, der han ble gift med kjøpmannsdatteren Augusta Melosch. Deres sønn Herbert de Ondarza (1878–1971) ble generalløytnant; som offiser i Storhertugdømmet Mecklenburg-Schwerin ble han i 1907 innført i adelsmatrikkelen som *von Ondarza*. Henning von Ondarzas far Leon von Ondarza var oberst i Hæren og falt i 1945 under et britisk bombeangrep.

## Karriere
Henning von Ondarza ble i 1956 ansatt som offiserskadett i Bundeswehr. I 1960-årene ble han utdannet til generalstabsoffiser i Vest-Tyskland og ved Command and General Staff College i Fort Leavenworth i USA. Han tjenestegjorde i forskjellige stabsfunksjoner i Bundeswehr og ved NATO-hovedkvarteret, Supreme Headquarters Allied Powers Europe. I 1977 studerte han ved Royal College of Defence Studies i London, ble forfremmet til oberst og kommanderte til 1979 panserbrigade 20 i Iserlohn. I 1979 ble han forfremmet til brigadegeneral og ble forsvarsattaché ved den vesttyske ambassaden i Washington, D.C. I 1983 ble han forfremmet til generalmajor og ble sjef for 1. panserdivisjon i Hannover.

I 1985 ble han generalløytnant og ble øverstkommanderende for NATOs bakkestyrker i Schleswig-Holstein og Jylland, med arbeidssted i Rendsburg nær grensen til Danmark. I 1987 ble han forflyttet til Forsvarsdepartementet, før han samme år ble sjef for Hæren. Som sjef for Hæren gjennomførte han en større omorganisering, og fikk etter Tysklands gjenforening ansvar for å avvikle de tidligere DDR-styrkenes militære installasjoner som hadde blitt overført til Bundeswehr.

I 1991 ble han øverstkommanderende for NATOs styrker i Sentral-Europa, med arbeidssted i Brunssum i Nederland. Han gikk av med pensjon i 1994 og ble etterfulgt av Helge Hansen. Etter at han gikk av med pensjon har han vært militærrådgiver for Polens regjering i forbindelse med at Polen søkte NATO-medlemskap, og fra 1998 til 2001 var han rådgiver for Georgias president Eduard Sjevardnadse. Han har også vært styremedlem i en rekke industriforetak.

## Utmerkelser
* Ehrenkreuz der Bundeswehr i gull (Tyskland) (1987)
* Stort fortjenstkors av Forbundsrepublikken Tysklands fortjenstorden (Tyskland) (1989)
* Kommandør av Legion of Merit (USA) (1989)
* Storkors av Spanias militære fortjenstorden (Spania) (1989)
* Kommandør av Æreslegionen (Frankrike) (1990)
* Storoffiser av Oranje-Nassau-ordenen (Nederland) (1994)
* Georgisk fortjenstorden (2003)

## Referanser


## Litteratur
* Dermot Bradley, Heinz-Peter Würzenthal, Hansgeorg Model: *Die Generale und Admirale der Bundeswehr, 1955–1999. Die militärischen Werdegänge* (*Deutschlands Generale und Admirale*. Del 6b). Bd. 3: *Laegeler – Quiel*. Biblio-Verlag, Osnabrück 2005, ISBN 3-7648-2382-8, s. 492–431.
* Dieter E. Kilian: *Elite im Halbschatten: Generale und Admirale der Bundeswehr*, Osning-Verlag, Bielefeld 2005, ISBN 978-3980626835, s. 315–318.
Mitracephala humboldti

***Mitracephala humboldti*** er en bille som hører til gruppen hornbiller i familien skarabider (Scarabaeidae).

## Utseende
En ganske stor (25-40 millimeter), kraftig hornbille. Forkroppen er svart, dekkvingene rødbrune med en liten, svart skulderflekk og mørk sømstripe, noen ganger er også dekkvingene mørke. Hannen har et kort, krumt horn på hodet og et spisst framspring på pronotum, men også disse er små til hornbiller å være.

## Utbredelse
Arten lever i Ecuador, Peru og Bolivia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Agaocephalini Burmeister, 1847
******* Slekten *[[Mitracephala]]* Thomson, 1859
******** *Mitracephala humboldti* Thomson, 1859

## Kilder
* B.C. Ratcliffe og J.-P. Saltin (2010) Melanistic *Mitracephala humboldti* Thomson (Coleoptera: Scarabaeidae: Dynastinae). A Tale from the Dark Side. *Scarabs* 51 https://web.archive.org/web/20170706212023/http://museum.unl.edu/research/entomology/Newsletter/Scarabs51.pdf
* Nettside om arten

## Eksterne lenker
*
Ferrari 125

Ferrari brukte den 1,5-liters *[[Ferrari Colombo motor|Colombo 125]]* V12-motoren sin i to modeller:
* 1947 Ferrari 125 S
* 1948&ndash;1950 Ferrari 125 F1
Foday Sankoh

**Foday Saybana Sankoh** (født 17. oktober 1937, død 29. juli 2003) var grunnlegger og leder for opprørsgruppen Revolutionary United Front (RUF) i den 11 år lange borgerkrigen i Sierra Leone, som begynte i 1991 og sluttet i 2002. Anslagsvis ble 50 000 personer drept i krigen, og over 500 000 ble fordrevet til naboland.

## Referanser
Jerome Powell

**Jerome Hayden «Jay» Powell** (født 1953) arbeidet tidligere for en investeringsbank og er nå et medlem av Federal Reserve Board of Governors som er styret for USAs Federal Reserve.

2. november 2017 annonserte president Donald Trump at han vil nominere Powell til å bli USA neste sentralbanksjef og styreformann for Federal Reserve Board of Governors. Han overtok etter Janet Yellen som USAs sentralbanksjef i 2018.

## Referanser
Sinahula

**Sinahula** er en hule av fjellblokker som befinner seg i Bø i Vesterålen. Hulen ble brukt av forfatterinnen Serine (Sina) Regine Normann som skrivested, da hennes ektemann ikke brydde seg om at hun skrev. Hulen brukes årlig til *Reginedagan* som foregår hvert år i slutningen av juli og varer en uke. 

## Referanser
Volkswagen T-Roc

**Volkswagen T-Roc** (2017–) er en kompakt SUV fra tyske Volkswagen.

Den bygges i Palmela i Portugal, et par mil utenfor Lisboa og er litt mindre enn Volkswagen Tiguan, litt større enn Volkswagen Golf *Alltrack*.  Den produseres med fram- eller firehjulsdrift, og med bensin- eller dieselmotor. 

Ved lanseringen av **T-Roc II** i august 2025, sier fabrikken at de har solgt over 2 millioner T-Roc og gitt den nytt interiør, noe større utvendige mål, samt hybrid drift som tilvalg.

## Referanser
Bryggarielva

**Bryggarielva** (også kalt *Storkløftelva*, nordsamisk: *Doaresjohka* eller *Stuorgorsa*, historisk også *Doaresjåkka*) er ei elv i Berlevåg kommune i Finnmark. Den er ei østlig sideelv til Kongsfjordelva og er 13,9 kilometer lang. Elva har utspring på nordsida av Storkløftfjellet og renner mot nordvest til den løper sammen med Kongsfjordelva ved Lensmannsholla, rundt 11 kilometer sør for bygda Kongsfjord. Nedbørfeltet er uten tekniske inngrep av betydning.

## Referanser
Norges Trafikkskoleforbund

**Norges Trafikkskoleforbund** er en bransjeorganisasjon for trafikkskoler, stiftet i 1954 som Autoriserte Sjåførerskolers Landsforbund. Senere hadde organisasjonen navnet Autoriserte Trafikkskolers Landsforbund (ATL) fra 1968 til 2021.  

Norges Trafikkskoleforbund organiserer trafikkskoler i Norge, og alle trafikkskoler som er godkjent av Statens vegvesen kan bli medlem. Organisasjonens formål er å ivareta medlemmenes interesser og arbeide for gode rammevilkår i bransjen. Norges Trafikkskoleforbund samarbeider med trafikkstasjonene, ideelle organisasjoner og myndighetene.

Norges Trafikkskoleforbund utgir *Veien til førerkortet*, som består av lærebøker, arbeidsbøker og spørsmålsbøker som skal inngå i opplæringen frem til førerprøven i alle førerkortklasser.

## Referanser




## Eksterne lenker
*
Liste over ordførere i Skjervøy

**Liste over ordførere i Skjervøy**. Skjervøy ble opprettet som eget formannskapsdistrikt (kommune) med formannskapslovene av 1837. Kvænangen og Nordreisa ble utskilt fra Skjervøy som egne kommuner i 1863 og 1886.

## Fotnoter

## Referanser
Brachysiderus quadrimaculatus

***Brachysiderus quadrimaculatus*** er en bille som hører til familien skarabider (Scarabaeidae). De blir plassert i underfamilien hornbiller (Dynastinae).

## Utseende
En middelsstor (35-45 millimeter), kraftig, gulbrun eller rødbrun, blank hornbille. Hodet og beina er svarte. Hannene har tre horn i pannen, det midterste er forholdsvis langt, oppoverbøyd og kløvet i spissen, på hver side av dette en kortere pigg, disse trekkene mangler hos hunnene som bare har korte, knotte-lignende horn i pannen. Hos noen arter mangler det lange hornet i midten. Pronotum er gulbrunt eller rødbrunt, ofte med mørkere midtparti, dekkvingene gulbrune med svarte flekker ved skuldrene og ved bakkanten.

## Utbredelse
Arten finnes i Peru, Brasil og Bolivia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Agaocephalini Burmeister, 1847 
******* Slekten *[[Brachysiderus]]* Waterhouse, 1881
******** ***Brachysiderus quadrimaculatus*** Waterhouse, 1881
********* ***Brachysiderus quadrimaculatus quadrimaculatus*** Waterhouse, 1881
********* ***Brachysiderus quadrimaculatus tridentiger*** Prell, 1934

## Kilder
* Dynastidae du monde- nettside om arten

## Eksterne lenker
* 
* 
* Bilder av ''Brachysiderus quadrimaculatus''
Heinrich Pilger

**Heinrich Pilger** (født 24. januar 1899 i Köln; død 23. januar 1993 samme sted) var en tysk maler og medlem av Köln-baserte *Gruppe Progressive Künstler* tidlig på 1920-tallet, som Heinrich Hoerle, Anton Räderscheidt og Franz Wilhelm Seiwert hadde dannet. I denne sirkelen han møtte den tyske fotografen August Sander, som portretterte ham i 1924.

På begynnelsen av 1930-tallet flyttet Pilger til Paris. Her hadde han kontakt med tidens litterære scene. I begynnelsen av andre verdenskrig, flyktet han videre til Marokko. Det startet han i 1951 å arbeide på sin første billedvev.

I 1961 vendte han tilbake til Köln, der han levde og arbeidet tilbaketrukket frem til sin død i 1993. I denne sene fasen skapte han et stort antall små og mellomstore oljemalerier, pennetegninger, og gobeliner.

Pilger var hele tiden lojal til stilen konstruktivisme, som han håndverksmessig behersket mesterlig.

De fleste verkene av Heinrich Pilger er enten tapt eller i privat eie. Noen få arbeider befinner seg i dag i museer, for eksempel Wallraf-Richartz-museet i Köln, og i den grafiske samlingen til Museum Folkwang i Essen, Tyskland.

## Litteratur
* Aachener Kunstblätter: *Bericht über die Tätigkeit des Museums-Vereins.* [1924]. Bind 12-13, 1924-1925. (Html-versjon av PDF på tysk, hos Universitetsbiblioteket på Universitetet i Heidelberg. Besøkt 30. oktober 2017) 
* Gunther Sander (red.): *August Sander: Citizens of the 20th Century: Portrait Photographs 1892-1952.* Introduksjon av Ulrich Keller og oversatt (fra tysk til engelsk) av Linda Keller. The MIT Press. Cambridge, Mass./London, England 1993

## Utstillinger
* Suermondt-Ludwig-Museum, Aachen. Oktober 1924.

## Referanser


## Eksterne lenker
* Heinrich Pilger – Kölner Künstler, Rheinländische Kunst. (Kort biografi på tysk. Auksjonshuset Lauritz på nett. Besøkt 30. oktober 2017.) 
* Div. raderinger (grafikk) på Lauritz.com. (Tysk. Besøkt 30. oktober 2017.) 
* Wallraf-Richartz-museet, Köln, Tyskland. (Engelsk, besøkt 30. okt. 2017.) 
* Museum Folkwang , Essen, Tyskland. (Engelsk, besøkt 30. okt. 2017.)
* Suermondt-Ludwig-Museum, Aachen, Tyskland. (Tysk, besøkt 30. okt. 2017.)
Sexton Blake and the Hooded Terror

***Sexton Blake and the Hooded Terror*** er en britisk kriminalfilm fra 1938 regissert av George King. Manuset ble skrevet av A.R. Rawlinson. Det bygde på Pierre Quiroules fortelling *The Mystery of Caversham Square*.

I rollene ses blant andre George Curzon, Tod Slaughter og norskfødte Greta Gynt. Hun sier noen ord på norsk til sin tjenestejente i denne filmen: *«Vis ham inn, Karen-Marie»*. Tjenestejenta blir spilt av en ukreditert Karen-Marie Flagstad. Dette ble George Curzons tredje og siste filmopptreden som den fiktive detektiven.

## Handling
Filmen, som blir beskrevet som den beste i 1930-tallets serie med Sexton Blake-filmer, tar for seg detektivens bestrebelser med å nedkjempe en større krimorganiasjon ledet av Michael Larron, en slags professor Moriarty-type.

## Rolleliste
*George Curzon - Sexton Blake
*Tod Slaughter - Michael Larron
*Greta Gynt - Madamoiselle Julie
*Tony Sympson - Tinker
*Charles Oliver - Max Fleming
*Marie Wright - Mrs. Bardell
*David Farrar - Granite Grant
*Norman Pierce - Politibetjent Bramley
* H.B. Hallam - Monsieur Bertrand 
*Billy Watts - Paul Duvall
*Pedro - Seg selv

## Mottakelse
Om filmens kjeltring skrev Leonard Maltin at Tod Slaughter egentlig spilte streit i denne tålelige bra lavbudsjettsfilmen. Dennis Schwartz mente at *«Tod Slaughter er en fornøyelse som den perverse kjeltringen som både sikler etter frimerker og Julie (Greta Gynt) og som - når han møter gjengmedlemmene - pynter seg i en elegant sort kappe, med en slange brodert på dens forside, og en stilig KKK-liknende hette. I likhet med [[Vincent Price]] kan Slaughter gjøre at en ikke altfor original lavbudsjetts B-film blir morsom å se på».*

## Referanser


## Eksterne lenker
*
Oryctoderus latitarsis

***Oryctoderus latitarsis*** er en bille som hører til familien skarabider (Scarabaeidae). De hører til underfamilien hornbiller (Dynastinae).

## Utseende
En middelsstor til nokså stor (35–40 millimeter), avlangt oval, blankt svart eller mørkt brunlig hornbille. Denne slekten mangler horn eller knøler på hodet og pronotum og ser derfor ikke ut som typiske hornbiller. Beina er kraftige, leggene på yttersiden med tenner, fotleddene ganske brede, spesielt hos hannen.

## Utbredelse
Arten lever i Ny-Guinea og Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctoderini Endrödi, 1971
******* Slekten *[[Oryctoderus]]* Boisduval, 1835
******** ***Oryctoderus latitarsis*** Boisduval, 1835

## Kilder
* Dynastidae du monde- sjekkliste over artene 

## Eksterne lenker
* 
* 
* Bilde av ''Oryctoderus latitarsis''
Berkay Özcan

**Berkay Özcan** (født 15. februar 1998) er en tyskfødt tyrkisk fotballspiller som spiller for İstanbul Başakşehir FK.

## Referanser


## Eksterne lenker
*
Tommy Skjervold

**Tommy Skjervold** (født 1982) er en norsk politiker (FrP) og siviløkonom. Han har siden 2020 vært avdelingsdirektør for myndighetskontakt i NHO.

Fra 2009 til 2011 var Skjervold byrådssekretær for Oslos byråd for miljø og samferdsel Jøran Kallmyr. Han representerte også Frp i Østensjø bydelsutvalg. Skjervold var medlem i Oslo bystyre fra 2015 til 2023, der han satt i bystyrets Samferdsels- og miljøkomité. 

Fra 6. november 2017 til Frp gikk ut av Erna Solbergs regjering i januar 2020 var Skjervold statssekretær i Samferdselsdepartementet, først for samferdselsminister Ketil Solvik-Olsen, så fra august 2018 for Jon Georg Dale.

Skjervold er utdannet siviløkonom. Han er vokst opp på Bøler i Oslo. Han er også kjent for å være en forkjemper for E6 Oslo Øst, Manglerudtunnelen.

## Referanser


 



## Eksterne lenker
*
Kendall Waston

**Kendall Jamaal Waston Manley** (født 1988) er en costaricansk fotballspiller som spiller for .

## Landslaget
Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
David Guzmán

**David Alberto Guzmán Pérez** (født 18. februar 1990) er en costaricansk fotballspiller som spiller for den amerikanske klubben Portland Timbers.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Josiah Wedgwood II

**Josiah Wedgwood** II (født 3. april 1769, død 12. juli 1843), sønnen av den engelske pottemakeren Josiah Wedgwood, fortsatte sin fars firma og var en Member of Parliament (MP) for Stoke-upon-Trent fra 1832 til 1835. Han var en abolisjonist, og avskydde slaveri.

Wedgwood var ansvarlig for Wedgwood Company's første benporselenvarer.

Wedgwood giftet seg med Elizabeth Allen (1764–1846) og de fikk fire sønner og fem døtre, av disse giftet to seg med søskenbarna sine, barn av Robert Darwin og Susannah Wedgwood. Josiah Wedgwoods datter Emma (1808–1896) giftet seg med Charles Darwin.

## Referanser


## Eksterne lenker
*
Kenner Gutiérrez

**Kenner Gutiérrez Cerdas** (født 9. juni 1989) er en costaricansk fotballspiller som spiller for den costaricanske klubben Liga Deportiva Alajuelense.

## Landslaget
Han erstattet Rónald Matarrita i s tropp til VM i fotball 2018 i Russland.

## Referanser


## Eksterne lenker
*
Hatamus tarsalis

***Hatamus tarsalis*** er en biller som hører til gruppen hornbiller i familien skarabider (Scarabaeidae).

## Utseende
En middelsstor (gjerne ca. 25 millimeter), avlang, blankt brunsvart hornbille. Hannen har to korte horn i pannen, men de mangler de kraftige hornene man ser hos mange andre hornbiller. Han har også to små lkjøler foran på pronotum, utenfor disse er pronotum litt uthulet. Pronotum har små men dype, spredte punktgroper. Beina er kraftige, men fotleddene ganske tynne, leggene med kraftige tenner på yttersiden, den er mer langbeint enn de fleste andre hornbiller. Dekkvingene mangler markerte punktstriper og er skinnende blanke. Hunnen mangker horn og knøler på pronotum.

## Levevis
Lite ser ut til å være kjent om biologien til denne slekten.

## Utbredelse
Arten er utbredt på Ny-Guinea.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctoderini 
******* Slekten *[[Hatamus]]* Sharp, 1877
******** ***Hatamus tarsalis*** Sharp, 1877

## Kilder
* Dynastidae du monde- sjekkliste over artene 
* Nettside om arten

## Eksterne lenker
* 
*
Neohyphus semivelutinus

***Neohyphus semivelutinus*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (ca. 25-30 millimeter), blankt brun til svart hornbille. Hannene mangler horn på hodet, men utmerker seg ved at fotleddene og særlig klørne på frambeina er sterkt forstørret. Oversiden er blank, hårløs og middels kraftig punktert. Pronotum er blankt, fint med tydelig og spredt punktert.

## Levevis
Lite ser ut til å være kjent om biologien til denne slekten.

## Utbredelse
Arten er utbredt på Sulawesi) og Filippinene.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctoderini 
******* Slekten *[[Neohyphus]]* Heller, 1896
******** ***Neohyphus semivelutinus*** (Fairmaire, 1883)
********* ***Neohyphus semivelutinus celebesus*** Heller, 1896
********* ***Neohyphus semivelutinus semivelutinus*** (Fairmaire, 1883)
## Kilder
* Dynastidae du monde- sjekkliste over artene 
* Nettside om arten
## Eksterne lenker
* 
*
Charlotte av Storbritannia

**Prinsesse Charlotte** (Charlotte Augusta Matilda; senere dronning av Württemberg; født 29. september 1766, død 5. oktober 1828) var et medlem av den britiske kongefamilien, og eldste datter av Georg III av Storbritannia. Hun giftet seg med Fredrik, hertug av Württemberg den 18. mai 1797, og da han ble kronet til konge av Württemberg i 1806, ble hun dronning.

## Referanser
Charlotte av Württemberg

**Charlotte av Württemberg** kan referere til:

* Charlotte av Storbritannia, (1766–1828), dronning av Württemberg
* Prinsesse Charlotte av Württemberg, (1807–1873), også kjent som erkehertuginne Elena Pavlovna
Prinsesse Charlotte av Württemberg

**Charlotte av Württemberg** (*Friederike Charlotte Marie*), i Russland også kalt ***Elena Pavlovna***, født 9. januar 1807 i Stuttgart,  død 2. februar 1873 i Stuttgart, var en tysk prinsesse av Kongedømmet Württemberg. Hun var datter av fyrst Paul av Württemberg og Charlotte av Saxe-Hildburghausen. I 1824 ble hun erkehertuginne i Russland etter å ha giftet seg med erkehertug Mikhail Pavlovitsj av Russland. 

Mikhail Pavlovitsj var i hovedsak opptatt av hæren, og tilbrakte lite tid med henne. De fikk likevel fem barn sammen, av hvilke to døde i svært ung alder og to til døde før de hadde fylt 21. Bare ett barn giftet seg og fikk barn selv. Charlotte tilbrakte mye av tiden ved å arrangere salonger der man diskuterte de nye, liberale politiske retningene, og ekteparets hus ble et av de sosiale og kulturelle sentrene i St. Petersburg.

Da ektemannen hennes døde, begynte Charlotte med veldedig arbeid, inkludert å trene opp sykepleiere til Krimkrigen. Hun hjalp til med opplæring av 165 sykepleiere. Senere hjalp hun til med Røde Kors i Russland. 

## Referanser


## Kilder
*
Candace Cameron Bure

**Candace Helaine Cameron Bure** (født **Cameron**; 1976) er en amerikansk skuespiller. Hun er kjent for å spille D.J Tanner i *[[Under samme tak]]* (1987–1995) og etterkommeren *[[Fortsatt under samme tak]]* (2016–2020).

## Referanser


## Eksterne lenker
* 
*
Luksuschaufføren (stumfilm)

***Luksuschaufføren*** er en dansk stumfilm fra 1918 i regi av Robert Dinesen. Manuset ble skrevet av norskfødte Else Frölich, hennes ektemann A.W. Sandberg og Lau Lauritzen sr.

## Handling
Tøffelhelt og strømpefabrikant Archibald W. Johnson er på lystreise sammen med sin «xantippe». Grev Alex Alexis forelsker seg i parets selskapsdame, Ellinor, og gjør kur til henne. Det vil ikke fruen vite noe av. Enden på visen blir at hun tvinger sin bedre halvdel til å duellere med greven.

## Rolleliste
*Valdemar Psilander – grev Alex Alexis
*Erik Holberg – doktor Graham, Alex' venn
*Oscar Stribolt – Archibald W. Johnson, strømpefabrikant
*Astrid Krygell – Gracia, Archibalds kone
*Ingeborg Spangsfeldt – Ellinor Wiggers

## Referanser


## Eksterne lenker
*
Berlin-erklæringen (1945)

**Berlin-erklæringen** av 5. juni 1945 var en kunngjøring fra de fire allierte seierherrene etter andre verdenskrig (USA, Storbritannia, Sovjetunionen og Frankrike), om at disse overtok den øverste statsmyndighet i Tyskland. 

Maktovertakelsen var begrunnet i Tysklands nederlag i krigen, og omfattet regjeringsmakten, kommandoen over Wehrmacht, forvaltning og myndighet over delstater, byer og kommuner. Det allierte kontrollrådet ble samtidig opprettet for å utøve de alliertes myndighet i Tyskland. Landet ble dessuten i en egen erklæring, oppdelt i fire okkupasjonssoner, basert på grensene fra 1937. 

Kontrollrådet besto av militærguvernørene Georgij Zjukov (Sovjetunionen), Dwight D. Eisenhower (USA), Bernard L. Montgomery (Storbritannia) og Jean de Lattre de Tassigny (Frankrike).

Allerede før krigens slutt hadde de allierte diskutert hvordan Europa skulle organiseres i fredstid. Mot slutten av 1943 kom temaet om Tysklands deling opp i Teherankonferansen. Under Jaltakonferansen i februar 1945, planla Stalin, Roosevelt og Churchill inndeling i okkupasjonssoner. Grunnlinjene i tysklandspolitikken ble avtalt mellom disse tre stormaktene, under Potsdamkonferansen, sommeren 1945.

## Referanser
Tungebein

**Tungebeinet**, ***os hyoideum*** er en hesteskoformet knokkel som ligger ved rota av tunga, rett over strupehodet. Navnet er avledet av gresk *ὑοειδεσ* (hyoeides) - formet som en ypsilon (υ). Når man hviler, ligger det på høyde med underkjeven sett forfra og tredje halsvirvel (C3) sett bakfra.

## Funksjon
I motsetning til kroppens øvrige knokler har ikke tungebeinet noe ledd mot andre knokler, men er bare forbundet via muskler og sener. Muskler strekker seg fra forover, bakover og nedover, slik at tungebeinet kan beveges i flere retninger. Disse musklene er med å holde tunga på plass og bidrar til tale og svelging. Tungebeinet ligger såpass dypt bak muskelvev at man normalt ikke vil kunne kjenne det med fingeren. Bevegeligheten i tungebeinet er en forutsetning for den store variasjonen i lyd som mennesker er i stand til å frambringe. Tungebeinet er også feste for musklene som kontrollerer gulvet i munnhulen, strupehodet, strupelokket og selve svelget.

## Blodtilførsel
Tungebeinet blir forsynt med blod via tungearterien, som løper fra tunga og ned langs den største utløperen på hver side. Denne arterien deler seg, og den øverste greina løper langs oversiden av tungebeinet og forsyner de tilstøtende musklene med blod.

## Dannelse og evolusjon
Hoveddelen av knokkelen dannes ved forbeining av brusken i den nedre delen av 2. og 3. gjellebue på fosterstadiet. Den er støtte både for strupehodet og tungen.

Hos menneske og de fleste andre aper har tingebeinet to sett med «horn» (latin: *cornu*) som peker mot ryggsøylen. De øvre/fremre hornene (*cornu minus*) er de minste og kalles. De er feste for en sene (stylohyoid ligemant) på hver side av svelget som fester tingebeinet til en liten tapp som stikker ned fra hodeskallen foran hvert øre. Denne senen er i enkelte tilfeller forbeinet og kan gi vanskeligheter med å svelge. Hos de fleste andre pattedyr er *cornu minor* de største hornene. De dannes av den nedre delen av 2. gjellebue under fosterutviklingen og representerer den nederste delen av buen. Den øvre delen av denne gjellebuen ender opp som stigbøylen hos pattedyr.

Særlig hos drøvtyggere og hos hestefamilien er den øverste delen av tungebeinet velitviklet og er knyttet til selve hjernekassa med ligamenter. Knokkelen ligger mellom festepunktet på tyggemuskelen og svelget og likner på en liten rørknokkel. Hos sau kan den i fasongen minne om det gamle måleinstrumentet jakobsstav, og dette utrykket brukes noen ganger om denne knokkelen.

Denne nederste delen fyller en tilsvarende funksjon som vårt tungebein hos krypdyr, fugler og amfibier. Hos fisk strekker tungebeinet seg helt fram til det møter underkjeven og løper langs denne fram mot spissen av kjeven.

Det bakre/nedre hornene (*cornu majus*) har en ruglete overflate som er feste for flere muskler. Den største er *hyoglossus*, som forankrer den bakre delen av tunga til tungebinet. Dette hornet dannes fra den 3. gjellebuen. Hos de fleste pattedyr er dette hornet mindre velutviklen enn de fremre små hornene.

## Referanser
Kim Jin-hyeon

**Kim Jin-hyeon** (født 1987) er en sørkoreansk fotballspiller som spiller for den japanske klubben Cerezo Osaka.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Monos

**Monos** er en øy i Republikken Trinidad og Tobago. Den er en av "Bocas Islands" (Bocas øyene), som ligger i *[[Bocas del Dragón]]* (*Dragens kjeft*) mellom Trinidad og Venezuela. Den har navnet sitt fordi en gang var apen Guyanan red howler (en brølape) hjemmehørende på øya og "monos" er spansk for aper.
## Kilder
*
Fu Youyi

**Fu Yauwei** (kinesisk: 傅遊藝, pinyin: *Fù Yóuyì*; død 24. august 691), kjent som **Wu Youyi** (武遊藝) i keiserinne Wu Zetians regjeringstid, var en embedsmann i Kina under Tang-dynastiet og Wu Zetians Zhou-dynasti, og var i en kortere tid kansler etter at hun kom på tronen i 690.  

## Liv og virke
### Tang-dynastiet
Det er ikke kjent når Fu Youyi ble født, men det vites at han var fra fylket Ji (汲縣, del av det moderne Xinxiang i Henan).    

I 690, da Wu Zetian var enkedronning og regent på vegne av sønnen keiser Ruizong, var han assisterende keiserlig sensor (侍御史). Han anførte da en gruppe på om lag 900 personer fra regionen Guanzhong for offentlig, utenfor palasset, å be om at Tang-dynastiet måtte ende, og at et nytt Zhou-dynasti måtte opprettes med henne som keiserinne.  

Enkedronning Wu avslo offentlig dette først, men forfremmet ham.

### Wu Zetian keiserinne
Som en følge av dette kom det bølger av petisjoner med den samme oppfordring, og til slutt fremsatte også keiser Ruizong en slik petisjon. Enkedronning Wu gav til slutt etter og gikk med på å bestige keisertronen; dette ble opprettelsen av det nye Zhou-dynastiet, som skulle avbryte Tang. 

Etter tronbestigelsen forfremmet hun Fu Youyi til *Luantai Shilang* (鸞臺侍郎), det vil si assisterende leder av den keiserlige regjerings eksaminasjonsbyrå (鸞臺, *Luantai*).  Hun gav ham også tittelen *Tong Fengge Luantai Pingzhangshi* (同鳳閣鸞臺平章事), noe som gjorde ham til *[[de facto]]* kansler. Hun gav ham også det keiserlige slektsnavn Wu. I løpet av ett år gikk han gjennom de fire embedsuniformsfarger — blått, grønt, rødt og fiolett, fra den laveste til nesten den høyeste. Dette gav ham økenavnet «årstidsembedsmannen».

I 691 ble Fu også gitt ærestittelen *Yinqing Guanglu Daifu* (銀青光祿大夫). På denne tiden var hans bror Fu Shentong (傅神童) minister for offentlige arbeider. 

En måned etter ble han gjort til assisterende minister for seremonier - og var da ikke lenger kansler. Omtrent på denne tiden hadde Fu Youyi en drøm hvori han satt i en av hallene i det keiserlige palass, Danlu-hallen (湛露殿). Han fortalte om denne drømmen til en nær medarbeider. Dette ble av denne ansett som upassende; det ble ansett at det viste ren ambisjon om å bli keiser selv. Medarbeideren rapporterte det hele i all hemmelighet til keiserinne Wu Zetian. Hun fikk da Fu arrestert, og han begikk selvmord i fengselet.

## Litteratur
* *[[Tangshu]]*, vol. 186, part 1.https://web.archive.org/web/20080209005818/http://ef.cdpa.nsysu.edu.tw/ccw/02/tan20.htm
* *[[Zizhi Tongjian]]*, vol. 204.
Choi Chul-soon

**Choi Chul-soon** (født 8. februar 1987) er en sørkoreansk fotballspiller som spiller for den sørkoreanske klubben Jeonbuk Hyundai Motors.

## Referanser


## Eksterne lenker
*
Kölner Progressive

**Köln Progressive** (også «Gruppe progressiver Künstler») var en kunstnergruppe rundt malerne Franz Wilhelm Seiwert, Heinrich Hoerle og fotograf August Sander, og ble grunnlagt på begynnelsen av 1920-tallet. En felles tilnærming var å dokumentere folk og sosiale strukturer i sin samtid med bilder. 

I nær omkrets til disse tre var dessuten maleren Gottfried Brockmann, grafikeren Gerd Arntz, billedhuggerne Otto Freundlich og Hans Schmitz, forfatterne Ludwig Mathar, Dettmar Heinrich Sarnetzki og Otto Brües, så vel som arkitekt Hans Heinz Lüttgen og Wilhelm Riphahn. Fra 1919 til 1921 holdt de til i Junkerhaus i Simonskall som del av *Experimentes Kalltalgemeinschaft*. Senere knyttet glass- og bildemaleren Ludwig Egidius Ronig seg til. I 1932 grunnla han avantgarde-gruppen *Gruppe 32* sammen med Seiwert, Hoerle, Räderscheidt, Franz Joseph Esser og Davringhausen - en gruppe som riktignok ble oppløst året etter.

## Litteratur
* Uli Bohnen: Das Gesetz der Welt ist die Änderung der Welt. Die rheinische Gruppe progressiver Künstler (1918-1933). (*Verdens lov er endring av verden er i Forandring i verden. Den rhinske Gruppe av progressive artister (1918-1933))*. Karin Kramer Verlag, Berlin 1976, ISBN 3-87956-077-3
* Lynette Roth (red.): *köln progressiv 1920-33. seiwert, hoerle, arntz*. König, Köln 2008, ISBN 978-3-86560-383-8 (Katalog til utstillingen av samme navn ved Ludwig-Museet, Köln, 15. mars - 15. juni 2008).

## Referanser


## Eksterne lenker
* Utstillingen «Köln progressive» i Museum Ludwig i Köln,
Rangtong-Shentong

**Rangtong og shentong** er to distinkte synspunkter om «tomheten» (śūnyatā) og læren om de to sannheter i tibetansk buddhisme. De er tibetanske kategorier av madhyamaka. Rangtong utgjør majoriteten av madhyamaka-skolene og lærer at alle fenomener er tomme for en varig og uforanderlig essens, og at denne tomheten ikke er den absolutte virkelighet, men bare en nominell karakteristikk av fenomener. Rangtong er i sin tur inndelt i svātantrika og prāsaṅgika.

Shentong ble systematisert av Dolpopa Sherab Gyaltsen (1292–1361), som identifiserte den absolutte virkeligheten med Buddhanatur.
Nesebein

**Nesebeinet**, ***os nasale*** består av to små knokler som ligger på hver side av den øverste delen av nesa, med en søm langs neseryggen. De møter pannebeinet i en vinkel i neserota. Ved øyet ligger de an mot overkjevebeinet på hver side og mot nesehullet nederst.

## Nesebeinet og neseåpningen
Hos menneske og andre pattedyr er nesebeinet tvert avsluttet i nederkant slik at det dannes en neseåpning mellom nesebeina og overkjeven, og den nederste halvdelen av nesa er stivet opp av en utløper av nesebrusken. Hos krypdyr, fugler og amfibier fortsetter nesebeina videre framover til de møter premaxillene, og neseåpningene ligger på siden av nesebeinet, mellom nesebeina, premaxillene og maxillene.

Menneskets nesebein er svært variable i form og størrelse, og er en viktig bidragsyter til variasjonen og personlige trekk i ansiktet. Nesebeinet er en av de viktigste markørene når man skal rekonstruere ansikter fra hodeskaller. Hos tropiske folkeslag er nesebeina relativt flate og ligger nesten i flukt med ansiktet. Folkeslag som et tilpasset et kaldere klima har ofte sterkt hvelvede nesebein, slik at de får en høy og gjerne lang nese. Hos enkelte grupper forekommer også en distinkt vinkel nederst på nesebeinet, hvilket gir en såkalt «ørnenese».

## Nesebeinet og skalletaket
Nesebeinet er en del av skalletaket og er dannet som hudbein. Det er det andre paret av en serie parrede knokler som dekket hjernekassa hos de første panserpaddene og er modifisert og slått sammen med andre knokler hos senere firbeinte virveldyr. Hos panserpadder er denne serien:

* Premaxillene eller fortannbeinet, aller fremst
* **Nesebeina**
* Pannebeina (parrede hos de fleste firbeinet virveldyr)
* Issebeina
* Postparietale-knoklene, en del av issebeina hos fugler og bakhodebeinet hos pattedyr.

Nesebeina er langt større og dominerende hos de fleste firbeinte virveldyr, siden den midte delen av ansiktet er sterkt redusert hos mennesker og andre aper. Hos skilpadder  mangler nesebeina helt eller neste helt, og funksjonen er tatt over av prefrontalbeinet (mangler hos pattedyr) som strekker seg fra øyehulen og ned til neseboret på hver side.

## Referanser
Kim Jin-su

**Kim Jin-su** (født 1992) er en sørkoreansk fotballspiller som spiller for Jeonbuk Hyundai Motors, på lån fra den saudiarabiske klubben Al-Nassr FC.

## Landslaget
Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Med dej i mina armar

:*For filmen, se [[Med deg i mine armer]]*.
**«Med dej i mina armar»** er en svensk foxtrot skrevet av Kai Gullmar (musikk) og Hasse Ekman (tekst). Den var ledemotivet i filmen med samme navn fra 1940. Sangen ble spilt inn av Sven-Olof Sandberg med Willard Ringstrands orkester og utgitt på 78-platen Sonora 3675 i 1940. Den har også blitt framført av blant annet Karin Juel, Vikingarna og Björn Skifs.

## Norsk versjon
Juul Hansen har skrevet en norsk tekst. Den norske tittelen er «Med deg i mine armer».

### Innspilling
*Øystein Frantzen. Polydor Danseorkester. Dir.: Kr. Hauger. Innspilt i Oslo 4. mars 1941. Utgitt på 78-platene Polydor 6073 og Telefunken T-8325.

## Referanser
Junior-VM på skøyter 1994

**[[Junior-VM på skøyter]] 1994**, det 21. offisielle juniorverdensmesterskapet i ISU-regi, ble arrangert på Sportforum Hohenschönhausen i Berlin, Tyskland den 4., 5. og 6. mars 1994.

## Medaljevinnere – sammenlagt

## Resultater
### Sammenlagt kvinner

### Sammenlagt menn

## Litteratur
* 
* 

## Eksterne lenker
* 
* 
*  
*  
*  Junior-VM på skøyter 1994 resultatmeny for både kvinner og menn på www.ISU.html.infostradasports.com
* 
*
Storkløftfjellet

**Storkløftfjellet** er en fjelltopp i Berlevåg og Båtsfjord kommune i Finnmark. Den ligger helt sør på fjellvidda Basečearru og har en høyde på 504 meter over havet.

## Referanser
Svasaṃvedana

**Svasaṃvedana** eller **Svasaṃvitti** (sanskrit) er i buddhistisk filosofi et begrep som refererer til bevissthetens selvrefleksive natur. Begrepet ble introdusert av den indiske filosofen Dignāga (480-540) og er et viktig begrep innenfor indisk mahayanatenkning og i tibetansk buddhisme. Begrepet blir ofte oversatt med appersepsjon.

## Referanser
Dölpopa Shérap Gyaltsen

**Dölpopa Shérap Gyeltsen** (tibetansk: དོལ་པོ་པ་ཤེས་རབ་རྒྱལ་མཚན, wylie: dol po pa shes rab rgyal mtshan, født 1292, død 1361), også kjent som **Dölpopa** («buddhaen fra Dölpo», en region i det moderne Nepal), var en tibetansk buddhistisk mester. Han var den fremste eksponenten for shentong innenfor madhyamaka og en innflytelsesrik skikkelse innenfor skolen Jonang.

## Referanser
Volkswagen Tiguan

**Volkswagen Tiguan** (2007–) er en mellomstor SUV fra tyske Volkswagen.

Serie 1 (2007–17) var bygget i Wolfsburg. Den kom i tre utgaver: "Trend & fun", Sport & Style" og "Track & Field" med bensin- og dieselmotorer og med to- eller firehjulsdrift.  I 2011 ble utseendet noe endret.

Serie 2 (2016–) kommer også som **Allspace** (større akselavstand, søstermodell av Škoda Kodiaq), og nærmer seg dermed Volkswagen Touareg i lengde.

Tiguan har fra 2018 Volkswagen T-Roc under seg hva angår størrelse.
## Bilder

2009 Volkswagen Tiguan (5N MY10) 125TSI 4MOTION wagon (2015-07-24) 01.jpg|Serie 1 (2007–11)
2014 Volkswagen Tiguan Match TDi BMT 4motion 2.0 Front.jpg|Serie 1b (2011–17)
VW Tiguan Allspace Comfortline 4MOTION (II) – Frontansicht, 10. Mai 2018, Düsseldorf.jpg|Serie 2 (2016–)


## Referanser
Madhyamakālaṃkāra

**Madhyamakālaṃkāra** er en kort buddhistisk tekst fra det 8. århundre som ble skrevet av den indiske madhyamakafilosofen Śāntarakṣita (725–788). Teksten antas å ha blitt forfattet på sanskrit, men er idag bare bevart på tibetansk i en oversettelse fra sanskrit foretatt av Surendrabodhi og Jñānasūtra.

Teksten inneholder en filosofisk syntese av den konvensjonelle sannhet i Yogacara og den ultimate sannhet i madhyamaka, assistert av buddhistisk logikk med en lengre diskusjon av verken en eller mange-argumentet.

## Referanser
Erling Holmøy

**Erling Holmøy** (født 25. mars 1959) er en norsk samfunnsøkonom. Han har vært forsker i Statistisk sentralbyrå (SSB) siden 1984, og tidligere forskningsleder. Han har særlig arbeidet med utvikling av langtidsprognorser for norsk økonomi og statsfinanser ved bruk av likevektsmodeller. 

Han vokste opp på Nordstrand i Oslo og er samfunnsøkonom (cand.oecon.) fra Universitetet i Oslo (1984). Hans mor var høyesterettsdommer Vera Holmøy.
 
Holmøy er særlig kjent for å utført prognosene i Brochmann-utvalgene (i media ofte omtalt som «innvandrerregnskap»). Han har særlig forsket på tallgrunnlaget for Finansdepartementets langtidsplanlegging i perspektivmeldingene og beregning av langsiktige effekter på statsregnskapene av pensjonssystem og skattenivå.  

Han har sittet i det såkalte rederiskatteutvalget og i det rådgivende utvalget for modell- og metodeutvikling i den økonomiske planlegging.

## Referanser
 

## Bibliografi
* Publikasjoner av Holmøy utgitt av SSB 
* 

## Eksterne lenker
* ssb.no Erling Holmøy
* ssb.no Holmøys publikasjonsliste